Deg ṭlam n yiḍ icebḥen s ubeḥri n lefjer, yekker-d Sabiq d aratus n ṣṣut i wumi ur tesliḍ yakan. Yeǧǧa taxxamt-is yuli γer sqef n uxxam-is, ybed din yessikid γer temdint yeṭsen deg talwit n yiḍ, yerfed aqaru-is am akken zzint-as-d akk terwiḥin n wid yeṭsen, yekren, yelli aqemmuc-is yenna-asen : ‟a yatmaten-iw d lgiran-iw id yettƐeddin γef tewwurt-iw yal ass, bγiγ ad awen-id-hedreγ deg yiḍes-nwen, deg asif n tirga-nwen ” ‟ hemmleγ-ken mliḥ, sennig n uḥemmel” ‟yal yiwen deg-wen ḥmeleγ-t am akken d kunwi akk” ‟ḥemmleγ-ken akk am akken d yiwen i tellam” ‟deg tefsut n wul-iw lliγ zehhuγ deg tebḥirt-nwen” ‟deg unebdu n wul-iw lliγ ttƐassaγ ayla-nwen” ‟ih ! ḥemmleγ-ken akk, aqeṛḍal-nwen d umaggad-nwen, amaƐdur-nwen d win iṣṣeḥan seg- wen, ḥemmleγ win yettnadin seg-wen abrid-is deg yiḍ, am win i wumi ceṭḥen wussan-is deg tqacucin n idurar” ‟ḥemmleγ-k a win iǧehdden, xas akken mazal cama n idarren-ik n wuzzal tettban-d deg uksum-iw” ‟ḥemmleγ-k a yamagad xas akka tsekweḍ leǧwareh-iw, yekfa sber-iw” ‟ḥemmleγ-k a yaqemqum, deg lweqt anda tammemt-ik tella d arraǧ deg imi-w” ‟ḥemmleγ-k a yagellil xas akka tezṛiḍ teglel-iw d ifassen-iw yekkat waḍu” ḥemmleγ-k a yamedyaz yettƐanaden, a win id-yettarḍalen agiṭar n lǧar-is akken ad yurar yiss s ifassen-is iderγalen. ḥemmleγ-k a yamusnaw yefkan ddunit-is deg ayen akk ur neǧǧfid” ‟ḥemmleγ-k a yamrabeḍ aṛumi i yeqqimen deg tsusmi n yiḍelli, yettnadi γef ayen ara as-dyawi uzekka” ‟ḥemmleγ-k a yakli i yettaran tirga-s d Rebbi yettƐebbid-itent” ‟ḥemmleγ-kem a tin ifuden ma d lkas-is yeččur, imi ẓriγ lbenna-s” ‟ḥemmleγ-kem a tin yettƐawazen uḍan, tγaḍeḍ-iyi” 63